โครงการส่งเสริมสุขภาพจิตประชาชนวัยทำงาน ประจำปีงบประมาณ 2568
วันที่  11  มีนาคม  2568
ณ ห้องประชุมองค์การบริหารส่วนตำบลเขวาใหญ่

ผลจากการมีส่วนร่วม
	กลุ่มเป้าหมายที่เข้าร่วมโครงการฯ ประกอบด้วย กำนัน ผู้ใหญ่บ้าน ประธานสภา สมาชิกสภาองค์การบริหารส่วนตำบลเขวาใหญ่ คณะผู้บริหาร ข้าราชการ พนักงาน เจ้าหน้าที่ องค์การบริหารส่วนตำบลเขวาใหญ่  ได้ร่วมกันระดมความคิดในการแก้ไขปัญหากรณีมีผู้ป่วยจิตเวชในพื้นที่  ทุกภาคส่วนได้มีการแนะนำแนวทางและข้อเสนอแนะให้แก่ ผู้นำท้องที่ ข้าราชการ เจ้าหน้าที่ ที่เกี่ยวข้อง ในการประสานงานให้การดูแลช่วยเหลือบุคคลที่มีอาการทาง   จิตเวช  ไม่ว่าจะเป็นการนำไปบำบัดรักษา การจัดหารถเพื่อรับส่งผู้ป่วยกรณีไปพบแพทย์ หรือการเข้าระงับเหตุหากมีเหตุฉุกเฉิน  และผู้เข้าร่วมอบรมได้ทราบถึงวิธีการจัดการกับความเครียดของตนเอง และสามารถแสดงออกทางพฤติกรรมและทางอารมณ์ได้อย่างถูกวิธี  และได้ทำแบบประเมินสุขภาพทางจิต ของกรมสุขภาพจิต เพื่อประเมินภาวะความเครียดของตนเอง นำไปสู่การหาทางออกหากเกิดความเครียด

การนำผลจากการมีส่วนร่วมไปปรับปรุงพัฒนาการดำเนินงานของหน่วยงาน
	หน่วยงานมีการวางแผนและกำหนดแนวทางในการดูแล ป้องกัน ช่วยเหลือ สำหรับผู้ป่วยที่มีอาการทางจิตเวช  ในชุมชน  ในเรื่องของวิธีการส่งต่อผู้ป่วยไปบำบัดรักษา การกำกับดูแลเรื่องของการรับประทานยา รวมทั้งการจัดหารถรับส่งผู้ป่วยเพื่อต้องไปพบแพทย์  เกิดการประสานงานอย่างเป็นระบบระหว่าง ผู้นำท้องที่ และหน้วยงานราชการในพื้นที่

